MINT ทุ่มอีก 5.35 พันลบ. รวบหุ้น “NH Hotel” Group เพิ่มแตะ 44%
MINT ทุ่มอีก 5.35 พันลบ. รวบหุ้น "NH Hotel" Group เพิ่มแตะ 44%
31 ก.ค. 2561

บริษัท ไมเนอร์ อินเตอร์เนชั่นแนล จํากัด (มหาชน) หรือ MINT เปิดเผยว่า บริษัท MHG Continental Holding (Singapore) Pte. Ltd. (บริษัทย่อยของ MINT) ได้สิทธิในการซื้อหุ้นจำนวน 22,496,064 หุ้น ในบริษัท NH Hotel Group SA. บริษัทจดทะเบียนในตลาดหลักทรัพย์แมดริด จาก Oceanwood Capital Management LLP ในราคาหุ้นละ 6.3ยูโร รวม 141.73 ล้านยูโร (หรือประมาณ 5,354.17 ล้านบาท) ภายใต้เงื่อนไขบังคับก่อน กล่าวคือ รายการนี้จะสมบูรณ์ภายหลัง ได้รับการอนุมัติจากที่ประชุมวิสามัญผู้ถือหุ้นของ MINT ที่จะจัดขึ้นในวันที่ 9 สิงหาคม 2561 การถือหุ้นใน NH Hotel Group S.A. สัดส่วนการถือหุ้น (ณ 26 กรกฎาคม 2561)

ทั้งนี้ภายหลังจากที่ได้รับการอนุมัติจากที่ประชุมวิสามัญผู้ถือหุ้นแล้วการเข้าทำรายการดังกล่าวข้างต้นจะทำให้ กลุ่มบริษัทของ MINT ถือหุ้นในบริษัท NH Hotel Group S.A. คิดเป็นร้อยละ 35.6 ของทุนทั้งหมด และหากนับรวมรายการซื้อหุ้นอีกร้อยละ 8.4 จาก Tangla Spain,S.L.U. (HNA Group) กลุ่มบริษัทของ MINT จะถือหุ้นเท่ากับร้อยละ 44.0 ซึ่งส่งผลให้จำนวนหุ้นใน NH Hotel Group S.A. สำหรับการเข้าทำรายการเสนอซื้อ(Bid Transaction) ลดลงจากจำนวนที่ได้เคยแจ้งไว้ ก่อนหน้านี้